Document ID: /roh_data/filtered/fineweb-2-filterrobots_roh.jsonl.gz/9914

Sco quai ch'ils frars han ditg ad RTR, sajan els gia vegnids contactads baud per sclerir ils fatgs davart ina chanzun per il campiunadi. Ensemen cun SRF sajan els sesids ensemen per sclerir tge ch'ina tala chanzun duai cuntegnair, tge duai ella exprimer. Sco quai che Matt Buchli ha ditg aveva SRF in'entira glista da ideas che sajan stads in agid per el sco songwriter. In giavisch era ch'i dettia ina chanzun sco ina imna, ina chanzun che giaja bain en l'ureglia e che duai er exprimer la tensiun ed il plaschair anticipà.
Nagina surpraisa
Che 77 Bombay Street ha cumponì e chanta er il song dal campiunadi mundial n'era nagina surpraisa pli. Gia il settember è vegnì enconuschent per casualitad durant la seduta dal cussegl communal da San Murezzan, che la gruppa grischuna scrivia il song uffizial.
RR actualitad 08:00